CELEX: 62012TA0249
Language: sk
Date: 2015-03-12 00:00:00
Title: Veci T-249/12 a T-269/12: Rozsudok Všeobecného súdu z 12. marca 2015 – Vestel Iberia a Makro autoservicio mayorista/Komisia („Žaloba o neplatnosť — Colná únia — Dodatočné zaúčtovanie dovozného cla — Farebné televízne prijímače s pôvodom v Turecku — Žiadosť o zúčtovanie cla podaná dvoma dovozcami — Rozhodnutie Komisie prijaté voči vnútroštátnym orgánom a týkajúce sa iného dovozcu — Článok 871 ods. 2 a 6, a článok 905 ods. 2 a 6 nariadenia (EHS) č. 2454/93 — Neexistencia priamej dotknutosti — Neprípustnosť“)

27.4.2015   
            
            
               SK
            
            
               Úradný vestník Európskej únie
            
            
               C 138/46
            
         Rozsudok Všeobecného súdu z 12. marca 2015 – Vestel Iberia a Makro autoservicio mayorista/Komisia
   (Veci T-249/12 a T-269/12) (1)
   
   ((„Žaloba o neplatnosť - Colná únia - Dodatočné zaúčtovanie dovozného cla - Farebné televízne prijímače s pôvodom v Turecku - Žiadosť o zúčtovanie cla podaná dvoma dovozcami - Rozhodnutie Komisie prijaté voči vnútroštátnym orgánom a týkajúce sa iného dovozcu - Článok 871 ods. 2 a 6, a článok 905 ods. 2 a 6 nariadenia (EHS) č. 2454/93 - Neexistencia priamej dotknutosti - Neprípustnosť“))
   (2015/C 138/59)
   Jazyk konania: angličtina
   
      Účastníci konania
   
   
      Žalobkyne: Vestel Iberia, SL (Madrid, Španielsko) (vec T-249/12) a Makro autoservicio mayorista SA (Madrid) (vec T-269/12) (v zastúpení: P. De Baere a P. Muñiz, advokáti)
   
      Žalovaná: Európska komisia (v zastúpení: R. Lyal a L. Keppenne, splnomocnení zástupcovia)
   
      Vedľajší účastník, ktorý v konaní podporuje žalobkyne: Španielske kráľovstvo (v zastúpení: A. Rubio González, abogado del Estado)
   
      Predmet
   
   Návrh na zrušenie rozhodnutia Komisie KOM(2010) 22 v konečnom znení z 18. januára 2010, ktorým sa určilo, že v určitom konkrétnom prípade je dodatočné zaúčtovanie dovozného cla odôvodnené a vrátenie tohto cla nie je odôvodnené
   
      Výrok rozsudku
   
   
               1.
            
            
               Veci T-249/12 a T-269/12 sa spájajú na účely vyhlásenia tohto rozsudku
            
         
               2.
            
            
               Žaloby sa zamietajú ako neprípustné.
            
         
               3.
            
            
               Spoločnostiam Vestel Iberia, SL a Makro autoservicio mayorista SA sa ukladá povinnosť nahradiť trovy konania.
            
         
               4.
            
            
               Španielske kráľovstvo znáša svoje vlastné trovy konania.
            
         
      (1)  Ú. v. EÚ C 235, 4.8.2012.